Pezzulo

PezzuloChistu nomme napulitano (Pëzzulo) se trova dinto a: Antonio Altamura, Dizionario dialettale napoletano, 1968 / 2° ediz., Fausto Fiorentino (Napule). Ate dizziunarie scrivono pure Pezzule comme a:  è nu commune da pruvincia 'e Napule 'e 82.131 perzone.

È una de ppoche cità ô munno ca tene dduje anfiteatre rumane, comme a Budapest, Metz e Petrnoell. Do puorto 'e Pezzulo parteno nave pe ll'isole 'e Ischia e Proceta.

 Pusizione e territorio 

Se trova 'ncopp 'o golfo 'e Pezzulo, dinta na zona 'e vurcane, 'e Campe Flegree (ca vo' dicere 'e terre 'nfucate), ca accumprenne nu vurcano ancora in attività, 'a Solfatara. Nu fenomeno 'e chesta terra 'e 'o bradisismo, ca fosse l'aizarse e l'avasciarse do livello d'a terra appriessa all'aumento d'a prissione 'e sotto terra.

L'aizarse dint' a poco tiempo do livello do mare dint' all'anne '80 facette affunnà 'o puorto, ca fuje spustato na cinquantina 'e metre cchiù annanze 'e comme se truvava primma.

 Storia 
Pezzulo fuje funnada dinto 528 AC 'a na maniata 'e esule ca venevano 'a Samo, e fuje chiammata Dicearchia, ca vo'dicere guverno justo 'Nata tradizzione dice ca Pezzule fuje nu puorto de cumane. 'Nverità, chesta sulo apparentemente è na cuntraddizzione. 'Nfatte po' bbuono essere ca 'e cumane funnajene dinto a cchisto posto uno de puorte ca ce permettevano 'e cuntrullà tutto 'o golfo 'e Napule. E same arrivajene cchiù tarde, quanno sagliette 'o putere 'o tiranno Policrate, tanta gente 'e l'aristocrazia avettera pe' fforza lassà Samo e se ne jire all'Italia meridionale. A chilli tiempe a Cuma rignava 'n oligarchia terriera, e pare naturale penzà ca, pressate dall'etrusche, 'e cumane avarriano fatto venì cu' piacere ati aristocratiche ca avessero ajutato lloro a defendere na zona 'mpurtante do lloro sistema 'e stazione da costa.

Dinto 421 AC passaje 'e mano a 'e sanniti. Doppo 'a cunquista rumana d' a Campania (228 AC), Puteoli (accussì fuje chiammata, ve vvia de tante surgente d'acqua suffregna) accumminciaje a addivintà sempe cchiù 'murtante e 'o porto suojo addivintaje ono de cchiù 'mpurtante pe cummerce 'e chillu tiempo.

Dinto 'o 194 AC Pezzulo addivintaje na culonia rumana a da allora addivintaje 'o purto princepale rumano  Pezzulo, a 'e tiempe de rumane: se po' vedè ca nun ce stà 'o Monte Nuovo e accusì o Laco 'e Lucrine era assaje cchiù gruosso, spartuto do mare do promontorio da via Herculea (ca auniva Pezzulo a Baia e Miseno), ca mo' sta affunnato mmiezo 'o mare (plastico ca sta esposto dinto Museo archeologico de Campi Flegrei ô Castello Aragonese 'e Baia)..

'A jontajeno a Romma e all'ate ccita cchiù' mpurtante da Campania cu na bbona rete 'e vie, e tutte 'e cchiù 'mpurtante ccittà maritteme 'e ll'Uriente ce facettero stazione 'e cummercio. 'A scesa da cità 'e Pezzulo accumminciaje attuorno 'o 70 d.C., quanno s'arapette 'o puorto d'Ostia, vuluto 'a ll'imperatore Claudio, e fernuto 'a Nerone.

Chianu chianu 'a costa s'affunnaje, pe' causa do bradisismo, e uubrigaje tutta 'a pupulazione a lassare, attuorno 'o V seculo, 'a parta cchiù vascia da città, spustannose dinto a chillo ca mmò se chiamma 'o Rione Terra, ca fuje atturniato 'e mura e addivintaje 'o castrum pezzulano.

Ô pprincipio do XVI seculo, Pezzulo fuje cugliuta da varie terramote e do bradisismo. 'E pezzulane, atterrute 'a chisti fenomene, accumminciajene a se ne jie casa a fore 'e mmura, 'nfino a furmà vicino 'o mare nu villaggio fatto 'e casarelle 'e piscature.

'A notte tra 'o 29 'e settembre e 'o 30 'e settembre do 1538 nu terramoto distruggette, tra 'o lago d'Averno e 'o Monte Barbaro, 'o villaggio 'e Tripergule. 'A terra s'arapette e cacciaje tantu mmateriale ca furmaje na cullina, ca fuje chiammata 'o Monte Nuovo.

Dinta sicunna guerra munniale, a cità fuje pigliata 'e mira de bumbardamiente 'e ll'alleate, pe mezzo do puorto (ca deva carburante ê nave 'a guerra), 'o stabbelemiento 'e ll'Ansaldo (ca fabbricava artiglieria) e pe via da line da ferrovia Napule-Romma ca ll'attraverzava.

'A cità antica, 'o Rione Terra fuje abbandunato appriessò 'o bradisismo de ll'anne '70, e è oggie 'a paricche anne 'n fase d'accunciamiento. Oggie se ponno visità na grossa parte de sutterranie e na parte da superficie. 'A cità è custruita 'ntriccianno 'o vviecchio e 'o nnuovo. Mmiezo ê palazze custruite appriesso 'a guerra munniale se ponno truvà assaje piezze 'e strutture antiche rumane.

 Gemellagge 
  Agios Dimitrios - Grecia
  Stettino - Pulonnia
  Tarragona - Spagna

 Nutarelle 

 Ati pruggette